Alice Ingrid Annemarie Nargang s-a născut în orașul Cernăuți din România, la 17 aprilie 1929. Provienea dintr-o veche familie austriacă de funcționari publici. Străbunicul ei a fost filologul clasic și directorul de liceul Stefan Wolf, iar un bunic a fost avocat. Familia a locuit în orașul Cernăuți din Bucovina, care până la sfârșitul Primului Război Mondial a fost un ducat al Imperiului Austriac, apoi a fost parte componentă a Regatului României, iar în prezent este divizată între România și Ucraina (unde este inclus orașul Cernăuți). Ingrid Nargang a fost crescută de mama și de bunica ei. Tatăl ei și-a părăsit familia atunci când fetița avea doi ani. În vara anului 1940, când Nargang avea vârsta de unsprezece ani, Uniunea Sovietică a ocupat nordul Bucovinei ca urmare a Pactului Molotov–Ribbentrop, dar, în urma unui acord încheiat cu Reich-ul German, a permis relocarea populației de origine germană. Ingrid Nargang a locuit împreună cu mama și bunica ei mai întâi în Silezia Inferioară, iar apoi în Silezia Superioară. Atunci când armatele sovietice s-au apropiat de Germania spre sfârșitul celui de-al Doilea Război Mondial, familia Nargang s-a refugiat în Austria Superioară.